Kaliningradum
Kaliningradum vel Kalininopolis (Russice Калининград, tr. Kaliningrad), usque ad annum 1946 Regimontum Borussorum vel Regiomontium sive Regiomontum (Theodisce Königsberg) appellatum, est urbs Russiae, caput regionis Kaliningradensis. Ad Pregellam fluvium situm est. Urbi sunt circa 460 milia incolarum (anno 2016), qui hodie Kaliningradenses vocantur.

Momentum
Kaliningradum est valens vectorium focus, stationes ferriviarias, portus et aeroportum habens. Praeterea, sedes industriae (e.g. constructionis machinarum), commerciae et culturae est. 

Kaliningradi sunt universitates (quarum maxima est Universitas Foederalis Baltica Kantiana), bibliothecae, musaea, theatra, horti botanicus et zoologicus atque multa monumenta historica architecturae.

Praesertim autem Regiomontium hodiernum armis pullulat ad Europam continenter temptandam, cuius pars usque Februarium 2022 ipsum fuerat.

Historia 

Regiomontium anno 1255 a Premyslao Otacaro altero, rege Bohemiae, conditum est, ut sibi auxilium ferrent ad subigendos et in fidem christianam armis redigendos incolas regionis Balticae equites Ordinis Teutonici.

Anno 1544 Universitas Albertina Regiomontii condita fuit.

Die 18 Ianuarii 1701 Fridericus I rex Borussiae (primus rex Borussiae) Regiomonti coronatus est et post eum omnes reges Borussiae ad usque Gulielmum II anno 1888. Saeculo 18 in universitate Regiomontana Immanuel Kantius philosophorum eius aevi facile princeps philosophiam moralem docuit auxit amplificavit.

Ad annum 1945 Regiomontium Borussiae Orientalis caput erat.

Post bellum mundanum alterum urbs incendiis paene deleta pars fuit Unionis Sovieticae et anno 1946, incolis Germanis expulsis, in honorem Michaelis Kalinin praesidis Unionis Sovieticae, qui paulo prius mortuus erat, nomen hodiernum accepit.

Cives illustres

Nati 
 1657 - Fridericus I (rex Borussiae)
 1724 - Immanuel Kantius, philosophus
 1752 - Ioannes Fridericus Reichardt, compositor et musicologus
 1776 - Ernestus Theodorus Amadeus Hoffmann, scriptor
 1880 - Bruno Taut, architectus
 1824 - Gustavus Robertus Kirchhoff, physicus
 1884 - Maximus Taut, architectus
 1891 - Curtius Latte, philologus

Mortui 
 1659 - Simeon Dach, poeta
 1804 - Immanuel Kantius, philosophus
 1846 - Fridericus Gulielmus Bessel, astronomus

Coniunctio communium 
 Ratiboria (Polonia)
 Bremae Portus (Germania)

Vide etiam 
 Unda Esperantici

Notae

Nexus externi 

 Pagina de Kaliningrado Encyclopaediae Russicae Magnae 

 
Condita 1255
Urbes hanseaticae
Portus maris Baltici